Iată cum putem rezuma, în numai câteva cuvinte, importanța unui traducător bun: dacă v-ați îndrăgostit, la un moment dat, de Faulkner, Marquez, de Beauvoir sau Voltaire, să știți că toți acești autori au un lucru în comun, pe lângă talent: toți au fost traduși, cândva, așa cum merită.

Vom face, în săptămânile următoare, un tur de forță (forță grațioasă, nu vă speriați) printre traducatorii și traducătoarele din România. Vom afla ce preferințe au în materie de lectură, cum văd piața de carte de la noi și ce înseamnă, de fapt, jobul de traducător.